armvectores/hy_wikipedia_2023 huggingface dataset:
Լե Վան

Լե Վան (ֆր.՝ Les Vans), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2812 մարդ, բնակչության խտությունը` 90.45 մարդ/կմ²։ Բնակավայրը զբաղեցնում է 31.09 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 165 կմ հարավ, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1481 աշխատունակ (15-64 տարեկան) բնակիչ, որոնցից ակտիվ էին 982-ը, իսկ ոչ ակտիվները` 499։ Ակտիվության ցուցանիշը կազմում է 66,3 %։ 982 աշխատունակ մարդկանցից աշխատել է 802 անձ (418 տղամարդ և 384 կին)։ Գործազուրկ են եղել 180 անձ (97 տղամարդ և 83 կին)։ 499 անաշխատունակներից 103-ը եղել են աշակերտներ կամ ուսանողներ, 224-ը` թոշակառուներ, իսկ 172-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թաթարական նեղուց

Թաթարական նեղուց (ռուս.՝ Татарский пролив), նեղուց մայրացամաքային Ասիայի և Սախալին կղզու միջև։ Միացնում է Ճապոնական և Օխոտի ծովերը։ Երկարությունը 663 կմ է, լայնությունը հարավում՝ մինչև 324 կմ, հյուսիսում՝ մինչև 40 կմ, ամենանեղ տեղում՝ Նևսկու նեղուցում, 7,3 կմ։ Նվազագույն խորությունը նավուղում 8 մ է։
Թաթարական նեղուցի հյուսիսային մասը կոչվում է Ամուրի լիման (այնտեղ է թափվում Ամուր գետը)։ Նավահանգիստներն են Վանինոն, Սախալինի Ալեքսանդրովսկը, Նևելսկը և Խոլմսկը։


== Անվանում ==
Անվանումը ոչ մի կապ չունի թաթար ժողովրդի անվան հետ։ Անվանումը տվել են եվրոպացիներն այն ժամանակ, երբ սխալմամբ թաթարներ էին անվանում թյուրքական, մոնղոլական, տունգուս–մունջուրական բոլոր ժողովուրդներին։


== Ծանոթագրություններ ==
Սումոն Սեն Քանտեն

Սումոն Սեն Քանտեն (ֆր.՝ Soumont-Saint-Quentin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 566 մարդ, բնակչության խտությունը` 82.39 մարդ/կմ²։ Բնակավայրը զբաղեցնում է 6.87 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 25 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 332 աշխատունակ (15-64 տարեկան)  բնակիչ, որոնցից ակտիվ էին 249-ը, իսկ ոչ ակտիվները` 83։ Ակտիվության ցուցանիշը կազմում է 75,0 %։ 249 աշխատունակ մարդկանցից աշխատել է 220 անձ (113 տղամարդ և 107 կին)։ Գործազուրկ են եղել 29 անձ (17 տղամարդ և 12 կին)։ 83 անաշխատունակներից 27-ը եղել են աշակերտներ կամ ուսանողներ, 30-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սելերե

Սելերե, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալահան

Ալաhան, Ալաբանդա (թուրքերեն՝ Alahan Manastir, Ալաhանի մենաստան) վաղ քրիստոնեական վանք Թուրքիայում։ Տեղակայված է Իսաուրիայի տարածքում (ժամանակակից Իչել), որը Հին Հռոմեական Կիլիկիա նահանգի մասն էր կազմում։ Հիմնադրվել է 4-րդ դարում որպես ժայռոտ վանք Տավրոս լեռնաշղթայի հարավային լանջին ։ Համալիրը ներառում է 3 եկեղեցի, որոնք հաջորդաբար գտնվում են երկար դարավանդի վրա ։


== Պատմություն ==
Վանքը գտնվում է Իսաուրիայում՝ Սելևկիայի (ժամանակակից Սիլիֆկե) և Իկոնիոնի (Կոնիա) միջև։
1950-1970-ական թվականներին Անկարայում բրիտանական ինստիտուտի կողմից իրականացվել են պեղումներ, Մ.Գոֆի   ղեկավարությամբ, գտել են 3 եկեղեցի։

4-րդ դարի երկհարկանի մկրտական եկեղեցի, հյուսիսային նահանգի հատակին կա խաչի տեսքով լողավազան։
5-րդ դարի եռաստիճան բազիլիկ՝ զարդարված ռելիեֆով, որոնք պատկերում են Քրիստոսին մեդալով վարդապետներ Միքայելի և Գաբրիելի  տետրրամորֆը Եզեկիելի տեսիլքից։
եռաստիճան եկեղեցի, է որը հավանաբար, կառուցված է ոչ շուտ, քան 462 թվականին, բուրգաձև փայտե վրանի խորանարդ թմբուկի վրա։ Նավեսները զարդարված է երկկողմանի կամարներով, տաճարի ներքին հարդարանքը զարդարված է փորագրություններով։


== Ծանոթագրություններ ==


== Գրականություն ==
Տապան (հեռուստասերիալ)

Անվան այլ կիրառումների համար տե՛ս՝ Տապան (այլ կիրառումներ)Տապան (իսպ.՝ El Barco)՝ հետապոկալիպսյան հեռուստասերիալ, որը ստեղծվել է Globomedia-ի կողմից՝ իսպանական հեռուստատեսության համար։


== Սյուժե ==
«Բևեռային աստղ» նավը իր ճանապարհորդությանն է մեկնում նավաստի ուսանողների ուսուցման համար։ Կապիտանը Ռիկառդո Մոնտեռոն է, որի երկու աղջիկները՝ Այնոան և Վալերիան գտնվում էին իր հետ` նավում։ Նավակողում է հայտնվում նավապետի ավագ օգնականի որդի Ուլիսեսը, որը բարձրանում է հոր հետ ծանոթանալու համար։ Սկզբում հայրը չի ընդունում նրան որպես որդի և կալանում է նրան, սակայն հետո նա մտափոխվում է։ Մեծ հիդրոնային կոլլայդեռի պայթյունի աղետալի դեպքերից հետո աշխարհի մակերեսի մեծ մասը հայտնվում է ջրի տակ։ «Բևեռային աստղ» նավը միակ տեղերից մեկն է հանդիսանում, որտեղ ողջ են մնացել մարդիկ։


== Աղբյուրներ ==
Հեռուստասերիալի պաշտոնական կայք
Sony Sci-Fi ալիքում հեռուստասերիալի կայքը  Archived 2015-05-04 at the Wayback Machine.
Լաս Ռոսաս դե Մադրիդ

Լաս Ռոսաս դե Մադրիդ (իսպ.՝  Las Rozas de Madrid ), քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Արեա-Մետրոպոլիտանա շրջանի կազմի մեջ։
Զբաղեցնում է 59,14 քկմ տարածք։ Բնակչությունը - 88 065 մարդ 2010 թվականին։


== Պատկերասրահ ==

		
		
		
		
		
		


== Արտաքին հղումներ ==
Ayuntamiento de Las Rozas Archived 2012-12-08 at Archive.is
Foro Independiente de Las Rozas
InfoLasRozas.com
Actualidad de Las Rozas
Las Rozas en Google Maps
Izquierda Unida de Las Rozas - Las Matas
Salvemos Las Rozas.
Centro de Estudios de la Mujer de las Rozas de Madrid Archived 2012-06-20 at the Wayback Machine.
Տենզոմետր

Տենզոմետր, (լատ.՝ tensus-լարված, ձգված և մետր), սարք, որը կիրառում են մեքենաների, կոնստրուկցիաների և կառույցների դետալներում, ինչպես նաև նյութերի մեխանիկական փորձարկումների ժամանակ առաջացող դեֆորմացիաների բաշխումն ուսումնասիրելու համար։ Ըստ չափվող մեծության՝ գրանցման և հաշվարկման համար հարմար տեսքի բերման եղանակի տարբերում են մեխանիկական և էլեկտրական տենզոմետրեր։ Մեխանիկական տենզոմետրերը բաղկացած են հաշվարկման և գրանցման հարմարանքներով լծակների համակցությունից։ Էլեկտրական տենզոմետրերի օգնությամբ բարդ պայմաններում (ագրեսիվ միջավայրերում, բարձր կամ ցածր ջերմաստիճանների և ճնշումների դեպքում են) կատարվում է ստատիկական և դինամիկական դեֆորմացիաների հեռաչափում։
Հարիեթ Բիչըր Սթոու

Հարիեթ Բիչըր Սթոու (Հարիետ Բիչեր-Սթոու, անգլ.՝ Harriet Elizabeth Beecher Stowe, հունիսի 14, 1811(1811-06-14)[…], Լիչֆիլդ, Կոնեկտիկուտ, ԱՄՆ - հուլիսի 1, 1896(1896-07-01)[…], Հարթֆորդ, ԱՄՆ), ամերիկյան գրող, «Քեռի Թոմի խրճիթը» (անգլ.՝ Uncle Tom's Cabin, 1852) հայտնի վեպի հեղինակ (թարգմանվել է բազմաթիվ լեզուներով, այդ թվում նաև հայերեն)։


== Կենսագրություն ==
Հարիեթ Բիչըր Սթոուն ծնվել է 1811 թվականի հունիսի 14-ին աստվածաբան և քարոզիչ Լայման Բիչըրի ընտանիքում։ Նրա կրտսեր եղբայրը՝ Հենրի Ուորդ Բիչըրը, նույնպես եղել է քարոզիչ։ Երկար ժամանակ ապագա գրողը՝ որպես ուսուցիչ, աշխատել է իր քրոջ հիմնադրած իգական դպրոցում։ 1836 թվականին նա ամուսնացել է Կելվին Էլիս Սթոուի հետ, ով այդ ժամանակ եղել է աստվածաբանության պրոֆեսոր Վոլնաթ Հիլզում գտնվող Լեյնի սեմինարիայում, որի նախագահն էր Հարիեթի հայրը՝ Լայման Բիչըրը։


== Ստեղծագործություն ==
Իր գրական ստեղծագործություններում Հարիեթ Բիչըր-Սթոուն հանդես է գալիս որպես կանանց կրթության իրավունքի պաշտպան և ստրկատիրության վերացման կողմնակից։ 1852 թվականին հրատարակվել է նրա ամենահայտնի վեպը՝ «Քեռի Թոմի խրճիթը», որը ստրկատիրությունը մերկացնող ամենացնցող փաստաթղթերից է։ Առաջին տարվա ընթացքում ԱՄՆ-ում վաճառվել է գրքի 350000, իսկ ամբողջ աշխարհում՝ 600000 օրինակ։ Անգլիայում այն հրատարակվել է 35, ԽՍՀՄ-ում՝ 59 անգամ, թարգմանվել է 21 լեզուներով, հրատարակվել 2 միլիոնից ավելի ընդհանուր տպաքանակով։ Վեպի հիման վրա նկարահանվել են կինոֆիլմեր։ Ի պատասխան ստրկատետերի ու նրանց ընկերների կողմից հնչած մեղադրանքների՝ Հարիեթ Բիչըր-Սթոուն 1853 թվականին հրատարակում է «Քեռի Թոմի խրճիթի բանալին» («Key to uncle Tom’s Cabin») վեպը, որում ապացուցել է, որ վեպի սյուժեն (հաճախ նաև ամենափոքր մանրամասները) վերցված է կյանքից։
Բիչըր-Սթոուի բանաստեղծությունները հիմնականում կրոնական թեմաներով են։ 1956 թվականին լույս է տեսել նրա հայտնի վեպերից մեկը՝ «Դրեդ. պատմվածք անիծյալ ճահճի մասին»։


== Սկանդալային պատմություն ==
1869 թվականին Հարիեթ Բիչըր-Սթոուն տպագրել է «Բայրոնի կնոջ կյանքի իրական պատմությունը» հոդվածը, որում առաջին անգամ հասարակությանն է ներկայացրել բանաստեղծի՝ իր խորթ քրոջ հետ ամուսնացած լինելու հանգամանքը։ Հոդվածը սկանդալի տեղիք է տվել Ամերիկայում ու Եվրոպայում, ու թեև Բիչըր-Սթոուն փորձել է արդարանալ ու մեղադրանքը հաստատել «Lady Byron vindicated» (Բոստոն, 1870) գրքում ներկայացված նոր փաստերով, սակայն այլևս երբեք չի վայելել նախկին ժողովրդականությունը։


== Մահ ==
Հարիեթ Բիչըր-Սթոուն մահացել է 1896 թվականի հուլիսի 1-ին Հարթֆորդում։ Թաղված է Անդովերում՝ Ֆիլիպսի ակադեմիայի գերեզմանատանը։


== Հիշատակ ==
1962 թվականի դեկտեմբերի 29-ին Մեն նահանգի Բրանսուիկ քաղաքում գտնվող այն տունը, որտեղ Հարիեթ Բիչըր-Սթոուն գրել է «Քեռի Թոմի խրճիթը» վեպը, ընդգրկվել է ԱՄՆ-ի ազգային պատմական հուշարձանների ցանկում։


== Մատենագրություն ==
Քեռի Թոմասի խրճիթը, Երևան, 1955։


== Ծանոթագրություններ ==
Գոթեյկ (կամուրջ)

Գոթեյկ, երկաթուղային ուղանցույց Մյանմայում, Շան նահանգում։


== Նկարագրություն ==
Ուղանցույցի շինարարությունը սկսվել է 1899 թվականի ապրիլի 28-ին և ավարտվել է հաջորդ տարվա հունվարի 1-ին։ Գոթեյկը միմյանց է միացրել Լաշո և Մեմյո քաղաքները։ Կամրջի ընդհանուր երկարությունը կազմում է 689 մետր, այն կազմված է 15 կամրջամասերից, կամարի բարձրությունը ջրից 102 մետր է։ Գոթեյկի լայնությունը մեծ չէ, միայն մեկ երկաթուղի։ Կառույցի արժեքը կազմել է 111 200 ֆունտ ստերլինգ։
Ուղանցույցի հիմնական շինվածքները պատրաստվել են Փենսիլվանիայի պողպատահալական ընկերությունում և ԱՄՆ-ից օվկիանոսով բերվել է Բիրմա։Քանի որ Գոթեյկ կամուրջը կարևոր ռազմավարական տրանսպորտային օբյեկտ է հանդիսանում, 1976-1978 թվականներին հովտի ներքևում կառուցվեց այլընտրանքային երկաթուղային ճանապարհ` ուղանցույցի ոչնչացման դեպքում օգտագործելու համար։ Սակայն այն ոչ մի անգամ չի օգտագործվել, 1990-ական թվականներին դադարեցին այն պահել աշխատանքային վիճակում և 2002 թվականին այն լցվեց արևադարձային բուսականությամբ։
Գոթեյկը երկրի ամենաբարձր կամուրջն է հանդիսանում, իսկ բացման պահին (1900 թվական) եղել է աշխարհի թրեսթլ (անգլ.՝ Trestle) տեսակի ամենաբարձր երկաթուղային կամուրջը։ Ներկայումս կամրջով անցնում են օրական երկու կազմ` Մանդալայ-Լաշո և Լաշո-Մանդալայ։ Ուղանցույցը նաև զբոսաշրջային տեսարժանություն է հանդիսանում, նրանով անցնելը արտասահմանցիների համար կազմում է 4 ԱՄՆ դոլար։ Կամրջի վրայով գնացքը շատ դանդաղ է ընթանում, որպեսզի կառույցին, որն արդեն մեկ դարյա հնություն ունի, շատ ծանրաբեռնվածություն չլինի, և դա զբոսաշրջիկներին թույլ է տալիս հետաքրքիր և որակյալ լուսանկարներ անել։


== Ծանոթագրություններ ==


== Արտաքին հղումներ ==
Виадук Готейк Archived 2013-01-23 at the Wayback Machine. (անգլ.) на сайте highestbridges.com
Riding the Highest Railway Bridge in Myanmar / Burma — Crossing the Goteik Viaduct (անգլ.) на сайте bordersofadventure.com
Շևչենկո (ավան, Նեմիրովի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), ավան Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Շևչենկո ավանում բնակվում էր 39 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 216,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գալիանո Կաստելֆերատո

Գալիանո Կաստելֆերատո (իտալերեն՝ Gagliano Castelferrato), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 3767 մարդ, բնակչության խտությունը 68 մարդ/կմ²։ Զբաղեցնում է 55 կմ² տարածք։ Փոստային ինդեքս՝ 94010։ Հեռախոսային կոդ՝ 0935։
Բնակավայրի հովանավորն է համարվում Սուրբ Կատալդը։ Տոնը նշվում է օգոստոսի 31-ին։


== Արտաքին հղումներ ==
http://www.gaglianocastelferrato.com/ Archived 2006-02-01 at the Wayback Machine.
Կիտլիմ

Կիտլիմ (ռուս.՝ Кытлым), գյուղ Ռուսաստանի Սվերդլովսկի մարզի Կարպինսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Chun-Li (սինգլ, Նիքի Մինաժ)

Chun-Li, ամերիկացի ռեփեր Նիքի Մինաժի չորրորդ ստուդիական Queen ալբոմի երգը։ Այն թողարկվել է 2018 թվականի ապրիլի 12-ին, որպես ալբոմի լիդ սինգլ։ Երգի հեղինակն է Նիքի Մինժը, իսկ պրոդյուսերը՝ Ջերեմի Ռեիդը։ Կոմերցիոն հաջողություներով՝ երգը Billboard Hot 100 հիթ-շքերթում զբաղեցրել է 10-րդ հորիզոնականը, ԱՄՆ-ում՝ 20-րդը, Կանադայում՝ 20-րդը և 30-ը Ֆրանսիայում և Միացյալ Թագավորությունում։ Երգը MTV VMA մրցանակաբաշխության ժամանակ հաղթել է «2018 թվականի լավագույն հիփ-հոփ» անվանակարգում։


== Ետարտադրություն և թողարկում ==
2017 թվականին Մինաժը թողարկեց երեք սինգլ՝ Changed It, Լիլ Ուեյնի հետ միասին, No Frauds՝ Դրեյքի հետ համատեղ և Regret in Your Tears սինգլը։ Հետագայում նա համագործակցել է տարբեր արտիստների հետ։ 2018 թվականի ապրիլի 10-ին Մինաժը իր ինստագրամյան էջում հայտարարել էր, որ պետք է թողարկի ևս երկու սինգլ՝ «Barbie Tingz» և «Chun-Li», որը թողարկվելու էր 2018 թվականի ապրիլի 12-ին։ Նա նաև թողարկել էր սինգլերի շապիկներըը։ «Chun-Li»-ն, հերոս է, սրը Մինաժը վերցրել է Street Fighter խաղից։ Այն թսղարկվել է Barbie Tingz սինգլի հետ համատեղ, իսկ արդեն ապրիլի 12-ին այն հասնաելի էր թվային ներբեռմամբ։ Սինգլի թողարկումը հենց այն նույն օրն է եղել, երբ տաս տարի առաջ թողարկվել էր Նիքիի առաջին ալբոմը։ Մայիսի 30-ին Մինաժը թողարկեց նաև գալիք ալբոմի թրեյլեր տարբերակը։


== Արտադրություն ==
«Chun-Li» սինգլը ստեղծվել է պրոդյուսեր Ջեյ Ռեիդի և Մինաժի համագործակցությունից։ Պրոդյուսերի խոսքերով՝ Մինաժը ցանկանում էր, որ ալբոմն ներառի «բում-բափ» բիթեր, որոնք Մինաժին հիշացնում են Նյու Յորքի մասին։
Սինգլի բառերը հիմնականում կապված են Մինաժին ատող մարդկանց հետ։


== Քննադատություն ==
Billboard-ից Բիանկա Գրասին ասել է, որ Մինաժը հինալի է և նա այստեղ շատ լավ ցուցադրում է Նիքի նինձյայի ալտեր էգոն։


== Կոմերցիոն հաջողություններ ==
Սինգլը գրավել է 92-րդ հորիզոնականը ամերիկյան Billboard Hot 100, որից մեկ օր հետո այն ներբեռնվել է ավելի քան 20,000 անգամ և վաճառվել է 3,5 միլիոն քանակով։ Սինգլը դարձել է Մինաժի թվով վեցերորդ ռեկորդային սինգլը։ Թողարկման հինգերորդ շաբաթում սինգլը նորից հայտնվեց հիթշքերթի թոփ 20 ցուցակում, որտեղ զբաղեցրեց 19-րդ հորիզոնականը։ Այն 2018 թվականի հուլիսի 30-ին սերտիֆիկացվել է Recording Industry Association of America certification կողմից ։


== Հիթ-շքերթներ ==


== Սերտիֆիկացում ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Verical music video ՅուԹյուբում
Լիլի Իվանովա

Լիլիանա Իվանովնա Պետրովա (բուլղար․՝ Лиляна Иванова Петрова, ծնվ.՝ ապրիլի 24, 1939), առավել հայտնի Լիլի Իվանովա (Лили Иванова) բեմական անվամբ, բուլղարացի էստրադային երգչուհի, Բուլղարիայի ժողովրդական արտիստուհի։


== Կենսագրություն ==
Ծնվել է Կուբրատ քաղաքում 1939 թվականի ապրիլի 24-ին։ Ապագա երգչուհու հայրը՝ Իվան Պետրով Դեմյանովը աշխատել է որպես քաղաքապետարանի պաշտոնյա։ Մայրը՝ Մարիա Պետրովա Դեմյանովնան եղել է տնային տնտեսուհի, սակայն երբեմն աշխատել է որպես մատուցողուհի։ Ծննդյան վկայականի մեջ գրանցված է որպես Լիլիանա Իվանովնա Պետրովա՝ մահացած քրոջ հիշատակին։ Պրոֆեսիոնալ կարիերան սկսելուց հետո, երգչուհին ընդունեց իր իսկական անունը և դրանով էլ հայտնի դարձավ ինչպես Բուլղարիայում այնպես էլ ամբողջ աշխարհում։ 1959 թվականին ավարտել է Վառնայի բժշկական դպրոցը և կարճ ժամանակով աշխատել որպես բուժքույր։
Լիլին դարձել է հայտնի երգչուհի կոմպոզիտոր Իոսիֆա Ցանկովայի հեղինակած «Շաբաթ երեկոյան» (1964)թ. երգի շնորհիվ։ 1963 թվականին Ռումինիայում դուրս է եկել նրա առաջին ալբոմը, իսկ իր առաջին միջազգային մրցանակը «Ոսկե բանալին» Լիլի Իվանովնան ստացել է 1966 թ. Բրատիսլավա քաղաքում՝ բուլղարացի կոմպոզիտոր Անգելա Զաբերսկիի «Ադաժիո» երգի կատարման համար։ Այնուհետև դրան հետևում են բազմապիսի հաղթանակներ՝ տարբեր միջազգային մրցույթներում, երգչուհուն հաջողվել է հաղթել 10 տարբեր միջազգային մրցույթներ ամբողջ աշխարհում։
Գրեթե 50 տարի բեմի վրա լինելով Լիլի Իվանովան ձայնագրել է ավելի քան 600 երգ, թողարկել 35 ալբոմ, որոնցից շատերը ստարցել են «Ոսկե գրամոֆոն» մրցանակ։ 1997 թ. Միջազգային կանանց ասոցիացան Իվանովային դասում է 20-րդ դարի ամենահայտնի կանանց ցանկում։ 2006 թվականին մայիսի 11-ին ստացել է իր աստղը Սոֆիայի փառքի ծառուղում։


== Սկավառակագրություն ==


=== Ալբոմներ ===
2008 - Եդնա Լյուբով (ալբոմ)
2006 - Առանց կանոնների (ալբոմ)
2003 - Պատրանք մկրտվել սիրով (ալբոմ)
2000 - Քամի (ալբոմ)
1998 - Հաճախ է պատահում (ալբոմ)
1995 - Պատրաստ եք մահանալ հանուն սիրո (ալբոմ)
1993 - Հազարտ (ալբոմ)
1989 - Դաժան հարսանիք (ալբոմ)
1987 - Դու ինձ զանգել ես (ալբոմ)
1986 - Լիլի 86 (ալբոմ)
1984 - Փնտրում եմ քեզ 2 (ալբոմ)
1984 - Փնտրում եմ քեզ 1 (ալբոմ)
1983 - Սիրտս ընտրել է (ալբոմ)
1982 - Խենթ (ալբոմ)
1979 - Իմ քաղաքը 2 (ալբոմ)
1979 - Իմ քաղաքը 1 (ալբոմ)
1978 - Ապրիր մեզ համար (ալբոմ)
1977 - Աղավնի (ալբոմ)
1976 - Իմ հին ընկերը (ալբոմ)
1975 - Տանգո (ալբոմ)
1973 - Հավերժականություն (ալբոմ)
1972 - Ես քեզ սիրում եմ 2 (ալբոմ)
1972 - Ես քեզ սիռում եմ 1 (ալբոմ)
1970 - Կամինո (ալբոմ)
1969 - Այս աշխարհը շատ հրաշալի է (ալբոմ)
1968 - Երիտասարդների ծովը (ալբոմ)
1967- Փոքր նրբանցք (ալբոմ)
1963 - Lili Ivanova - Recital


== Ծանոթագրություններ ==


== Արտաքին հղումներ ==
Պաշտոնական կայք (բուլղ.)
Արցախամայր

Արցախամայր, գյուղական համայնք Արցախի Հանրապետության Քաշաթաղի շրջանում։
2001 թվականի հունիսի 13-ին Շաֆիբեյլին վերանվանվել է Արցախամայր։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
Բնակավայրի ազգաբնակչության փոփոխությունը.


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Ռաիսա Օդինցովա

Ռաիսա Օլեգովնա Օդինցովա (ռուս.՝ Раиса Олеговна Одинцова,հուլիսի 1, 1993(1993-07-01), Կրասնոդարի երկրամաս, Ռուսաստան), ռուս ֆուտբոլիստ, կիսապաշտպան։


== Կենսագրություն ==
Նա սկսել է զբաղվել ֆուտբոլով Սլավյանս նա Կուբանիում մարզիչ Ալեքսանդր Նիկոլաևիչ Վորոնկովի մոտ (հայտնի է որպես Միրանչուկի եղբայրների մարզիչ)։ Այնուհետև տեղափոխվել է «Կուբանոչկա» (Կրասնոդար) երիտասարդական թիմ, որտեղ մարզվել է Տատյանա Զայցևայի գլխավորությամբ։
16 տարեկանից հանդես է եկել «Կուբանոչկայի» հիմնական կազմում։ Ռուսաստանի Բարձրագույն խմբի առաջնության մեկնարկային խաղը խաղացել է 2010 թվականի ապրիլի 17-ին «Իզմայլովոյի» դեմ՝ մեկնարկային կազմում հանդես գալով առաջին 83 րոպեներին։ Իր առաջին գոլը խփել է 2010 թվականի հունիսի 13-ին «Ռյազան-ՎԴՎ» ակումբի դարպասին։ Իր առաջին մրցաշրջանում եղել է մեկնարկային կազմի խաղացող, սակայն հաջորդ տարի դարձել է փոխարինման խաղացող, իսկ 2012/13 մրցաշրջանում միայն երեք անգամ է փոխարինման դուրս եկել հանդիպումների վերջնամասում։ Ընդամենը երեք մրցաշրջաններում «Կուբանոչկայի» կազմում խաղացել է 47 հանդիպում և խփել մեկ գոլ։ 2013 թվականի աշնանային առաջնությունում հանդես է եկել «Դոնչանկայում» (Ազով), մասնակցել է իր ակումբի բոլոր 14 հանդիպումներին։
2010 թվականի կեսերին խաղացել է երկրորդ դիվիզիոնի «Մագնոլիա» ակումբում (Նովոտիտարովսկայա)։
Որոշ ընդմիջումից հետո միացել է Մոսկվայի «Սպարտա-Սվիբլովո» թիմին, 2017 թվականին հանդես է եկել Առաջին դիվիզիոնում և դարձել մրցաշարի հաղթող, սակայն հետո ֆինանսական պատճառներով թիմը նվազել է դասարանում, 2018-2019 թվականներին խաղացել է երկրորդ դիվիզիոնում։ 2018 թվականին մարզուհին դարձել է իր ակումբի միակ գոլի հեղինակը Մոսկվայի ԲԿՄԱ-ի դեմ Ռուսաստանի Գավաթի 1/8 եզրափակիչի խաղում, որում բանակայինները տարել են իրենց ամենամեծ հաղթանակը (11:1)։ «Սպարտայի» կազմում մարզուհին մասնակցել է նաև լողափնյա ֆուտբոլի Ռուսաստանի առաջնության խաղերին։
Հանդես եմ եկել Ռուսաստանի պատանեկան և երիտասարդական հավաքականներում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на сайте РФС
Արմեն Աբրահամյան (այլ կիրառումներ)

Արմեն Աբրահամյան անվամբ հայտնի են մի քանի անձնավորություններ.

Արմեն Անդրանիկի Աբրահամյան — հայ զինվորական, ՀՀ Սահմանապահ զորքերի հրամանատար։
Արմեն Արամի Աբրահամյան — ՀՀ պետական գործիչ, ՀՀ Աշխատանքի և սոցիալական հարցերի նախարարության Սոցիալական ապահովության պետական ծառայության նախկին պետ։
Արմեն Արշավիրի Աբրահամյան — գործարար, ՀՀ քաղաքական գործիչ, ՀՀ Ազգային ժողովի 4-րդ գումարման պատգամավոր, ՀՀ-ում Կորեայի Հանրապետության Պատվո նախկին հյուպատոս։
Կայծ (այլ կիրառումներ)

Կայծ, կարող է վերաբերվել

Կայծ, մարզական, գրական-գեղարվեստական, հասարակական հանդես։
Կայծեր, քաղաքական, հասարակական և գրական շաբաթաթերթ։
Կայծ, տնտեսական, քաղաքական և հասարակական եռօրյա թերթ։
Կայծ, երկօրյա թերթ։
Էգոն Օրովան

Էգոն Օրովան (հունգ. Orován Egon, անգլ. Egon Orowan. օգոստոսի 2, 1902 թվական, Օբուդա, Բուդապեշտ - օգոստոսի 3, 1989 թվական, Քեմբրիջ, Մասաչուսեթս) Հունգարա-բրիտանական ծագմամբ ամերիկացի ֆիզիկոս և մետաղագործ։
Լոնդոնի թագավորական ընկերության (1947) և  ԱՄՆ գիտությունների ազգային ակադեմիայի (1969) անդամ է։


== Կենսագրություն ==
Օրովանը ծնվել է Բուդաբեշտի Օբուդա շրջանում։ Նրա հայրը` Բերթոլդը, եղել է մեքենաշինական ինժեներ և գործարանի ղեկավար, իսկ նրա մայրը` Յոզեֆինա Շագվարի Շպիցեր (գերմ. Josephine Ságvári Spitzer), մի աղքատ հողատիրոջ դուստր էր։ 1928 թվականին Օրովանը սկսեց իր ուսումը Բեռլինի տեխնիկական համալսարանում` ստանալով մեխանիկի և էլեկտրատեխնիկի որակավորում, բայց շուտով տեղափոխվեց ֆիզիկայի ֆակուլտետ, 1932 թվականին նա պաշտպանեց իր դոկտորական դիսերտացիան` թիթեղների  ճաքերի թեմայով։ Դրանից հետո նա որոշակի դժվարություններ է ունենում  իր մասնագիտությանբ աշխատանք գտնելու հարցում, և հաջորդ մի քանի տարիներն անց է կացնում մոր հետ և շարունակում աշխատել իր դոկտորական հետազոտությունների վրա։


== Ծանոթագրություններ ==


== Հղումներ ==
Egon Orowan. 1901—1989. (անգլ.) A Biographical Memoir by F.R.N. Nabarro and A. S. Argon. 1996. National Academies Press. Washington D.C.
Kovács László. Orován Egon szilárdtestfizikus születésének centenáriumán. (հունգարերեն) Magyar Tudomány, 2002/3 372.
Vim Airlines

Vim Airlines (2000-2017) ռուսական ավիաընկերություն, հիմնված է Մոսկվայում (Դոմոդեդովո օդանավակայանում)։ Ավիաընկերության անունը՝ Vim Airlines։


== Պատմություն ==
Հիմնադրվել է 2002 թվականի, հոկտեմբերին։ Անունը ստացել է ավիաընկերության տնօրենի կողմից՝ Վիկտոր Իվանովիչ Մերկուլով (մահացել է 2006 թվականի հոկտեմբերի 16-ին)։


=== Միաձուլումներ և ձեռքբերումներ ===
2007 թվականի, հուլիսին ընկերությունը ձեռք է բերել բաժնետոմսեր։


== Չվերթ ==
Ավիաընկերության չվերթը 2014 թվականի, օգոստոսին կազմել է 8 ինքնաթիռ Boeing 757-200 (RA-73008, RA-73009, RA-73011, RA-73012, RA-73014, RA-73016, RA-73017, RA-73018) և 4 ինքնաթիռ Airbus A-319 (VQ-BTL,VP-BDY,VP-BDZ, VQ-BTK), ևս 3 ինքնաթիռ Embraer-195, պատվիրված և առաքվաք 2014 թվականի օգոստոսին։ Նախկինում օգտագործվող ինքնաթիռնեն են՝ Յակ-42Դ, Իլ-62Մ և Տու-154Մ։


== Երթուղային ցանց ==

Vim Airlines-ը տեղափոխել է ուղևորներ (կանոնավոր, սեզոնային), և կատարել է բեռնափոխադրումներ Մոսկվայից։ Ուղևոների և բեռնափոխադրումների առումով ավիաընկերություններից մեկն է Ռուսաստանում։ Կանոնավոր չվերթների մասնաբաժինը 2010 թվականի փետրվարի 1-ի դրությամբ կազմել է 32,4 %։ Այսպիսով ավիաընկերությունը հավաստագրվել է ՄԱԿ-ով, և կատարել է չվերթներ ամբողջ աշխարհում։
Տարբեր ժամանակներում ավիաընկերության երթուղային ցանցը հետևալն է՝ Բառնաուլ, Իրկուտսկ, Սոչի (Ադլեր), Օմսկ, Ուֆա, Մագադան, Վլադիվոստոկ, Չելյաբինսկ, Մագնիտոգորսկ, Յակուտսկ և այլն։


=== Արդյունավետության ցուցանիշները ===


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք
Գոդիս

Գոդիս, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վլադիմիր Կազիմիրով

Վլադիմիր Նիկոլաևիչ Կազիմիրով  (օգոստոսի 12, 1929(1929-08-12), Մոսկվա, ԽՍՀՄ), ռուս քաղաքական գործիչ։ Ավարտել է Մոսկվայի միջազգային հարաբերությունների պետական ինստիտուտը (1953) և Դիվանագիտական բարձրագույն դպրոցը (1962)։ Ունի արտակարգ և լիազոր դեսպանի դիվանագիտական աստիճան (1975)։ Եղել է ԽՍՀՄ և ՌԴ դեսպանը մի շարք երկրներում։
1992 թվականին նշանակվել է Ղարաբաղյան հակամարտության կարգավորման բանակցություններում Ռուսաստանի միջնորդական առաքելության ղեկավար, 1994 թվականին՝ ՌԴ նախագահի լիազոր ներկայացուցիչ։ ՌԴ ներկայացուցիչը ԵԱՀԿ Մինսկի խմբում (1992), 1994-1996 թվականներին՝ համանախագահ։
Կազիմիրովի անմիջական մասնակցությամբ են ընթացել հակամարտության կարգավորման, այդ թվում՝ Մոսկվայում 1992 թվականի մայիսին զինադադար՝ հաստատելու բանակցությունները։ Հիմնահարցի կարգավորման վերաբերյալ հոդվածներով և զեկույցներով հանդես է եկել մամուլում և համաժողովներում։
2015 թ. հոկտեմբերի 26-ին ՀՀ Նախագահի հրամանագրով պարգևատրվել է Պատվո շքանշանով։


== Ծանոթագրություններ ==
Հակոբ Օհանյան (այլ կիրառումներ)

Հակոբ Օհանյան անուն-ազգանունը կարող է վերաբերել.

Հակոբ Օհանյան (1876-1920), դերասանի, ռեժիսոր։
Հակոբ Օհանյան (20-րդ դար), «Ջանք»-ի թղթակից։


== Ծանոթագրություններ ==
Ռայկի (գյուղ, Կալինովկայի շրջան)

Անվան այլ կիրառումների համար տե՛ս՝ ՌայկիՌայկի (ուկրաիներեն՝ Райки), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Ռայկի գյուղում բնակվում էր 384 մարդ։ Բնակավայրը զբաղեցնում է 0,109 կմ² տարածք։ Բնակչության խտությունը կազմում էր 3522,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոնապատճառ

Տոնապատճառ, Պատճառ տօնից, հայոց Տոնացույցի՝ «Կանոնք ընթերցվածոց»-ի տոների շարքի և դրա հետ կապված առանձին ընթերցվածների՝ Հին և Նոր կտակարաններից մեջբերված բնագրերի մեկնությունների, վերլուծությունների ժողովածու։ Տոնապատճառում լուսաբանվում են տոների իմաստները, եկեղեցական մատենագրության մեջ առանձին կարևորություն ունեցող մի շարք ճառերի և մեկնողությունների երկերի հորինման շարժառիթները, բացատրվում են ավետարանական բնագրերը՝տոների «պատճառներ»-ը (այստեղից էլ՝ Տոնապատճառ անվանումը)` աստվածաբանական, վարդապետական մասնավոր ուղղվածությամբ։ Սկզբնապես հայտնի էին «Մեկնություն ընթերցվածոց» անվամբ։ Տոնապատճառի մեջ հայրախոսական տեքստերից բացի առկա են նաև Աստվածաշնչի և մի շարք ճառերի մեջ հանդիպող առավել խրթնիմաստ բառերի և արտահայտությունների կարճառոտ մեկնաբանություններ` լուծմունքներ, դավանաբանական երկեր, ինչպես նաև՝ մարգարեների, առաքյալների, նահատակների վերաբերյալ համառոտ պատմություններ, որոնք, զերծ լինելով վարքերին ու վկայաբանություններին հատուկ նկարագրականությունից, ունեն առավելապես բարոյական հրահանգի, վերլուծական պատգամի բովանդակություն։ Ի տարբերություն գործնական կիրառության համար սահմանված ծիսամատյանների, որոնք ժամանակի ընթացքում անխուսափելիորեն ենթարկվել են ինչ-ինչ փոփոխությունների, Տոնապատճառ ժողովածուն, ունենալով գերազանցապես տեսական բովանդակություն, քիչ է ենթարկվել արտաքին ազդեցության։ Իբրև տեսական-աստվածաբանական անհրաժեշտ գիտելիքներ պարունակող կարևոր դասագիրք՝ Տոնապատճառը լայնորեն կիրառվել է վանական դպրոցներում։ Ձեռագրական ավանդույթը «Տոնապատճառ» ժողովածուի ստեղծումը կապում է Արիստակես Ա Պարթև կաթողիկոսի (325–333 թվականներ) անվան հետ։ Սակայն Տոնապատճառի կազմավորման մեջ շատ ավելի էական է համարվում նախ՝ Գրիգորիս Արշարունի քորեպիսկոպոսի (VII–VIII դարեր.), ապա Զաքարիա Ա Ձագեցի կաթողիկոսի (855–876 թվականներ) մասնակցությունը։ Ժողովածուի բովանդակային ճոխացմանը կարևոր նպաստ է բերել նաև Սամվել Կամրջաձորեցին (X–XI դարեր)` այն համալրելով նոր միավորներով, այդ թվում նաև` իր հորինած մեկնողական ճառերով։ Իբրև այս ժողովածուի խմբագիրներ հիշվում են նաև Վարդան Հաղպատեցին (XII դար), XIII դարի հեղինակներ Հովհաննես Գանձակեցին, Վարդան Արևելցին և ուրիշներ։ Տոնապատճառ ժողովածուի առավել ներկայանալի օրինակներ են Մատենադարանի № 1007, 2021, 2039, 4139 ձեռագրերը։
Բուբնի (գյուղ, Ռոմանովսկի շրջան)

Անվան այլ կիրառումների համար տե՛ս՝ Բուբնի (այլ կիրառումներ)Բուբնի (ուկրաիներեն՝ Бубни), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1870 թվականին։
2001 թվականի տվյալներով Բուբնի գյուղում բնակվում էր 21 մարդ։ Բնակավայրը զբաղեցնում է 9,8 կմ² տարածք։ Բնակչության խտությունը կազմում էր 2,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտոմ (բերդավան)

Անվան այլ կիրառումների համար տե՛ս՝ Կոտոմ (այլ կիրառումներ)Կոտոմ, բերդավան Մեծ Հայքի Աղձնիք նահանգում՝ Ասորեստանի Դրունք կիրճի մոտ։ X դարի սկզբին Կոտոմը Զուրարիկներից գրավել է Գագիկ Արծրունին և նրա շինաքարերով վերակառուցել Աղթամարի եկեղեցին։
Բայլական

Բայլական, հայերեն՝ Բայլական, (այժմ կոչվում է Բալական ադրբ.՝ Balakən), քաղաք ներկայիս Ադրբեջանական Հանրապետություն, Բալականի շրջանի վարչական կենտրոն։ Բնակչությունը՝ ▲14 800 մարդ (2017)։ Բնակչության զգալի մասը կազմում են ավարները։ 


== Ծանոթագրություններ ==
Աղբուլաղ (լեռ, Ղարաբաղի լեռնահամակարգ)

Անվան այլ կիրառումների համար տե՛ս՝ Աղբուլաղ (այլ կիրառումներ)Աղբուլաղ, լեռ Սյունիքի բարձրավանդակում, Շուշիի շրջանում, բարձրությունը 392 մ։ Նշանակված է Կովկասի 5-վերստանոց քարտեզում։


== Ծանոթագրություններ ==
Վերկուր

Վերկուր (ֆր.՝ Vercourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 111 մարդ, բնակչության խտությունը` 23.77 մարդ/կմ²։ Բնակավայրը զբաղեցնում է 4.67 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս, Ամյեն քաղաքից 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 69 աշխատունակ (15-64 տարեկան) բնակիչ, որոնցից ակտիվ էին 58-ը, իսկ ոչ ակտիվները` 11։ Ակտիվության ցուցանիշը կազմում է 84,1 %։ 58 աշխատունակ մարդկանցից աշխատել է 54 անձ (25 տղամարդ և 29 կին)։ Գործազուրկ են եղել 4 անձ (2 տղամարդ և 2 կին)։ 11 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բենեդիկտա Գաֆա

Բենեդիկտա Գաֆա (անգլ.՝ Benedicta Gafah, սեպտեմբերի 1, 1986(1986-09-01), Abelemkpe, Accra Metropolitan District, Մեծ Աքրա, Գանա), նիգերիացի ժամանակակից կինոդերասանուհի, պրոդյուսեր։ Նկարահանվել է Գալիվուդի և Քումավուդի թողարկած մի շարք ֆիլմերում, որոնցից հիշարժան են հատկապես Mirror Girl, Azonto Ghost և April Fool կինոնկարները։ Zylofon Media-ի բաժանորդ է։


== Կենսագրություն ==
Բենեդիկտա Գաֆան ծնվել է Նիգերիայի Աշանտի նահանգի Ասոկորե Մամպոնգ քաղաքում։ Միջնակարգ կրթությունն ստացել է Քումասիի պրեսբիտերյան դպրոցում և Թեպայի միջնակարգ դպրոցում։ Այնուհետև ուսումնառությունը շարունակել է հաղորդակցության աֆրիկյան համալսարանի քոլեջում։
Դերասանական իր կարիերան սկսել է 2010 թվականին։ Զբաղվում է նաև բարեգործությամբ և այդ նպատակով հիմնել է Benedicta Gafah Needy Foundation հիմնադրամը։ 2019 թվականին դարձել է tv3 հեռուստաալիքի երաժշտական հաղորդումներ վարողը։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
https://zylofonmedia.com/port portfolio / benedicta-gafah / Archived 2019-09-15 at the Wayback Machine.
http://mybiohub.com/2016/03/benedicta-gafah-biography-profile-pictures-movies.html/
1375

1375 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1375 թվականն է, 
XIV դարի 75-րդ տարին։


== Դեպքեր ==
Կիլիկիան Հայաստանը անկում ապրեց


== Ծնունդներ ==


== Մահեր ==
10,000 Days

10,000 Days (ռուս.՝ Десять тысяч дней), ամերիկյան Tool ռոք խմբի չորրորդ ստուդիական ալբոմ։ Թողարկվել է 2006 թվականի մայիսի 2-ին։ 2007 թվականի վերջին ալբոմը ստացավ պլատինե կարգավիճակ։


== Կոմպոիցիաների ցուցակ ==


== Ձայնագրման մասնակիցներ ==
Tool խումբ։Մեյնարդ Ջեյմս Կինան՝ վոկալ
Ադամ Ջոնս՝ կիթառ, վոկալ
Ջասթին Չենսելոր՝ բաս կիթառ
Դենի Քերի՝ հարվածայինՀրավիրված երաժիշտներ։Բիլ ՄաքԿոնել՝ վոկալ «Lipan Conjuring» (6) երգում
Փիթ Ռիդինգ՝ վոկալ «Lost Keys (Blame Hofmann)» (7) երգում
Կամելիա Գրեյս՝ վոկալ «Lost Keys (Blame Hofmann)» (7) երգումԱրտադրություն։Ջո Բարեսի՝ ձայնային ռեժիսոր
Ալեքս Գրեյն՝ նկարազարդումներ
Բաբ Լյուդվիգ՝ վարպետ
Lustmord՝ եղանակի էֆեկտները 10,000 Days (Wings Pt 2) երգում


== Դիրքը չարթում ==


== Ծանոթագրություններ ==
Ճանապարհորդություն երեք ծովերից այն կողմ

Ճանապարհորդություն երեք ծովերից այն կողմ (ռուս.՝ Хождение за три моря, հինդի՝ परदेसी (Pardesi), այլ անվանումներ՝ «Աֆանասի Նիկիտին», «Օտարականը»), խորհրդային և հնդկական համատեղ արտադրության պատմական գեղարվեստական կինոնկար, որը նկարահանվել է 1958 թվականին։ Այն պատմում է տվերցի վաճառական Աֆանասի Նիկիտինի ճամփորդության մասին՝ համաձայն նրա համանուն նոթերի։ Կինոնկարը առաջին խորհրդա-հնդկական համատեղ աշխատանքն է կինոարվեստի բնագավառում։


== Սյուժեն ==
1468 թվականին տվերցի վաճառական Աֆանասի Նիկիտինը հասնում է Հնդկաստանի ափերին։ Նրա ճանապարհը երկար էր ու վտանգավոր։ Վոլգայի վրա նրան թալանում են, որի պատճառով նա կորցնում է իր ընկերներին ու բոլոր միջոցները, իսկ մյուս համերկրացիները մահանում են օտարության մեջ։
Հնդկաստանում նա ձեռք է բերում հավատարիմ ընկերներ և սիրահարվում Չամպա անունով աղջկան, սակայն հանգամանքներից ելնելով նա ստիպված էր բաժանվել Չամպայից։ Երկար դեգերումներից հետո նա վերջապես վերադառնում է հայրենիք՝ տպավորված այդ հեռավոր ու հանելուկային երկրից։


== Դերասանական կազմ ==


== Նկարահանող խումբ ==


== Երգեր ==


== Պարգևներ և մրցանակներ ==
1958 թվականին ներկայացվել է Կաննի կինոփառատոնի «Ոսկյա արմավենու ճյուղ» մրցանակին։
1958 թվականին արժանացել է Filmfare Awards մրցանակին՝ լավագույն նկարչի աշխատանքի համար (Մ. Ռ. Աչարեկար)։


== Ծանոթագրություններ ==
Լայնբուրգ

Լայնբուրգ (գերմ.՝ Leinburg), կոմունա Գերմանիայում՝ Բավարիա երկրամասի Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 6412 մարդ (դեկտեմբերի 31, 2010)։ Զբաղեցնում է 29,42 կմ² մակերես։ Պաշտոնական կոդ՝ 09 5 74 139։ Բաղկացած է 17 համայնքներից։


== Ծանոթագրություններ ==


== Արտաքին հղումներ ==
Պաշտոնական կայք
Գիսակ (անձնանուն)

Անվան այլ կիրառումների համար տե՛ս՝ Գիսակ (այլ կիրառումներ)Գիսակ, հայկական արական անուն։ Առաջացել է հայերեն գիսակ՝ «վարս» բառից։ Համապատասխանում է հայերեն Վարսենիկ և լատիներեն Cincinnatus անձնանուններին, որ նշանակում է «գանգրահեր»։


== Գործածություններ ==
Գիսակ, Արտաշես Բ-ի ստնտուի որդին, ով պատերազմում պաշտպանելով Տավրացիների հարձակումից, ազատեց նրան՝ զոհաբերելով իր կյանքը։ Նրա որդի Ներսեսից սերեց Դիմաքսյան նախարարական տոհմը։


== Ծանոթագրություններ ==
Սանտա Ֆե դի Գոյաս

Սանտա Ֆե դի Գոյաս (պորտ.՝ Santa Fé de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ Գոյաս նահանգի հյուսիսարևմտյան մարզում։ Մտնում է Ռիու Վերմելյուի գավառի կազմի մեջ։ Բնակչությունը կազմում է 4 497 մարդ՝ 2006 թվականի տվյալներով։ Գրավում է 1 160,800 կմ2 տարածք։ Բնակչության խտությունը՝ 3,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 74.339.716,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 17.260,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,714 (տվյալները՝ ՄԱԿ-ի զարգացման ծրագրի)։
Մակ-Լին շրջան (այլ կիրառումներ)

Մակ-Լին շրջան անվանումը կարող է ունենալ հետևյալ կիրառումները․

Մակ-Լին շրջան (Իլինոյս) - ԱՄՆ Իլինոյս նահանգի 102 վարչական միավորներից մեկը,
Մակ-Լին շրջան (Կենտուկի) - ԱՄՆ Կենտուկի նահանգի 105 վարչական միավորներից մեկը։
Ծովահարս (պատմվածք)

«Ծովահարս» (ռուս.՝ Сирена), Անտոն Պավլովիչ Չեխովի պատմվածքը` գրված 1887 թվականին։ «Պետերբուրգյան  թերթում» 1887 թվականի օգոստոսի  24-ի № 231 համարում։


== Հրապարակումներ ==
Պատմվածքն առաջին անգամ  հրապարակվել է Պետերբուրգյան թերթում № 231, 1887 թվականի օգոստոսի 24 –ին, (հին տոմարով) թռչող նշումներ բաժնում, Ա. Չեխոնտե ստորագրությամբ։ Ոճային փոփոխություններից և կրճատումներից հետո Չեխովը պատմվածքը ընդգրկել է 1899-1901 թվականներին Ադոլֆ Մարքսի կողմից հրատարակվող ստեղծագործությունների ժողովածուի առաջին հատորի մեջ։  Չեխովը պատմվածքից հանել է Բուլղարիայի իրադարձությունների վերաբերյալ ակնարկները, ավելացնելով որոշ դետալներ, այնպիսիք ինչպիսիք են բաժակի վրայի գրառումները, «Նրան նաև վանականներն են ընդունում»։
Չեխովի կենդանության օրոք պատմվածքը թարգմանվել է գերմաներեն, լեհերեն, սերբախորվաթերեն և շվեդերեն։ 


== Ֆոն ==
Ալեքսանդր Լազարև-Գրուզինսկու խոսքերով պատմվածքը գրողի կողմից գրվել է Բաբկինոյում մեկ օրում։ Միխայիլ Չեխովը վստահ էր, որ պատմվածքում արտացոլված են Չեխովի զվենիգորոդյան տպավորությունները։ Զվենիգորոդում Ա. Պ. Չեխովն «այցելել էր գավառական համագումարի նիստերին, որտեղ ծանոթացել էր չինովնիկական կյանքի կենսաձևին».


== Սյուժե ==
Դատական պաշտոնյաների խումբը գործի լսումներից հետո նստած էր դատարանի  խորհրդակցական դահլիճում և սպասում էր, թե երբ նախագահը կարտահայտի իր հատուկ կարծիքը։ Ճաշի ժամն արդեն անցել էր և բոլորը սոված էին։ Տեղամասային հաշտարար դատավոր Ժիլինը սկսեց խոսել կերակրի մասին և հիշեց, թե ինչպես մի անգամ իր երազած «խոճկորը ծովաբողկի տակ» կերակրատեսակը հիստերիկա առաջացրեց իր մոտ։ Կերակրի հմայքի մասին խոսակցությունները դառնում էին ավելի բուռն և սենյակում բոլորը գրգռված էին։ Մեկը մյուսի ետևից տղամարդիկ դահլիճից դուրս էին գալիս՝ չդիմանալով գայթակղությանը։ Անհաջողակ նախագահը ներկայանում է վերջինը` մոռանալով արտահայտել հատուկ կարծիք և հեռանում, որպեսզի  գայթակղության չենթարկվի։


== Գրականություն ==
Чехов А. П. Сирена // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
«Мир божий», 1903, № 1, стр. 90.


== Ծանոթագրություններ ==


== Արտաքին հղումներ ==
Сирена Բնօրինակ ռուսերեն տեքստ
Сирена, английский перевод 1947 года.
Рассказ Сирена Archived 2017-05-05 at the Wayback Machine.
Լյուքսեմբուրգյան այգի

Լյուքսեմբուրգյան այգի (ֆր.՝ Jardin du Luxembourg), հանրային այգի Փարիզի կենտրոնում՝ 6-րդ շրջանում։ Համարվում է քաղաքի տեսարժան վայրերից մեկը։ Նախկին թագավորական, իսկ այժմ՝ պետական պալատական այգին լատինական թաղամասում զբաղեցնում է 26 հեկտար տարածք։ Այգում է տեղակայված Լյուքսեմբուրգյան պալատը, որտեղ իր գործունեությունն է ծավալում Սենատը՝ ֆրանսիական պառլամենտի երկրորդ պալատը։
Լյուքսեմբուրգի այգու հյուսիսում է գտնվում նույնանուն պալատը և «Փոքր պալատը» (ֆր.՝ Petit Palais), որը համարվում է Սենատի նախագահի պաշտոնական նստավայրը, ջերմոց և Լյուքսեմբուրգի թանգարանը, իսկ արևելքում՝ Փարիզի լեռնագործության բարձրագույն ազգային դպրոցը (ֆր.՝ École des Mines)։ Այգին կարելի է պայմանականորեն բաժանել 2 մասի՝ պալատի շրջակայքում տեղակայված են դեռևս 17-րդ դարում խիստ երկրաչափական կարգով և ֆրանսիական դասական ոճով կառուցված կլումբաներ և տեռասաներ, արևելյան և հարավարևելյան մասում առավել ուշ առաջացել է անգլիական ոճի մեկ այլ զբոսայգի։


== Գրականություն ==
André Arnold-Peltier and Vassili Karist, Le Jardin du Luxembourg / The Luxembourg gardens, Éditions Pippa, collection Itinérances (ISBN 2-916506-00-4) (photos)
Paris et ses fontaines, de la Renaissance à nos jours, texts assembled by Dominque Massounie, Pauline-Prevost-Marcilhacy and Daniel Rabreau, Délegation a l'action artistique de la Ville de Paris. from the Collection Paris et son Patrimoine, directed by Beatrice de Andia. Paris, 1995.
Dominique Jarrassé, Grammaire des Jardins Parisiens, Parigramme, Paris, 2007. (ISBN 978-2-84096-476-6)


== Արտաքին հղումներ ==
The Luxembourg Gardens page at the Project for Public Spaces (անգլ.)
The Jardin du Luxembourg - Հին ու նոր նկարներ այգուց, արձաններից, շատրվաններից (ֆր.)
Detailed map with sculptures Archived 2017-04-25 at the Wayback Machine. (ֆր.)
Info and Jardin du Luxembourg Walk (անգլ.)
The Luxembourg Gardens at Twilight (անգլ.)
Webpages about the Garden (ֆր.)
Ֆրուաել

Ֆրուաել (ֆր.՝  Froyelles), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 93 մարդ, բնակչության խտությունը` 33.33 մարդ/կմ²: Բնակավայրը զբաղեցնում է 2.79 կմ² տարածք:


== Աշխարհագրություն ==
Գտնվում է Փարիզ քաղաքից 160 կմ հյուսիս, Ամյեն քաղաքից 50 կմ հյուսիս-արևմուտք:


== Բնակչություն ==


== Տնտեսություն ==
2010 թվականին ուներ 61 աշխատունակ (15-64 տարեկան)  բնակիչ, որոնցից ակտիվ էին 43-ը, իսկ ոչ ակտիվները` 18: Ակտիվության ցուցանիշը կազմում է 70,5 %: 43 աշխատունակ մարդկանցից աշխատել է 37 անձ (22 տղամարդ և 15 կին): Գործազուրկ են եղել 6 անձ (2 տղամարդ և 4 կին): 18 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 8-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հյուսիսային Մարիանյան կղզիների ֆուտբոլի ազգային հավաքական

Հյուսիսային Մարիանյան կղզիների ֆուտբոլի ազգային հավաքականը ներկայացնում է Հյուսիսային Մարիանյան կղզիները ֆուտբոլի միջազգային մրցաշարերում և առանձին հանդիպումներում։ Կառավարվում է Հյուսիսային Մարիանյան կղզիների ֆուտբոլի ասոցիացիայի կողմից։ Այն ԱՖԿ-ի անդամ է, սակայն չի մտնում ՖԻՖԱ-ի կազմի մեջ և չի կարող մասնակցել Աշխարհի առաջնություններին և Կոնֆեդերացիաների գավաթի խաղարկություններին։ Հյուսիսային Մարիանյան կղզիների հավաքականը ոչ մի անգամ չի մասնակցել Ասիայի գավաթներին։


== Արտաքին հղումներ ==
Հյուսիսային Մարիանյան կղզիների ֆուտբոլի ասոցիացիայի պաշտոնական կայքը
Հյուսիսային Մարիանյան կղզիների հավաքականը RSSSF-ի արխիվում
Հյուսիսային Մարիանյան կղզիների հավաքականը soccerway.com կայքում
ČT24

ČT24, Չեխական շուրջօրյա լրատվական հեռուստաալիք պետական «Česká televize» հեռուստաընկերության կազմում։
Հեռարձակվում է 2005 թվականի մայիսի 2-ից։ Ունի 24-ժամյա եթեր, ցուցադրվում են թարմ նորություններ յուրաքանչյուր ժամը մեկ, ներառյալ տնտեսագիտական և մշակութային լուրեր, քննարկումներ, տպագիր լրագրերի մասին նյութեր, տնտեսական վերլուծություններ և այլն։


== Պատկերանիշեր ==

		


== Արտաքին հղումներ ==
Պաշտոնական կայք (չեխ.)
Դալիլար (այլ կիրառումներ)

Դալիլար, կարող է վերաբերել՝

Դալիլար - լեռնագագաթ Փոքր Կովկաս լեռնահամակարգում, Գանձակի լեռներում
Դալիլար - ձոր Հայաստանում, Հրազդանի ավազանում, Արզական գյուղի արևելյան կողմում
Պուհյա (այլ կիրառումներ)

Պուհյա, կարող է վերաբերել՝

Պուհյա - գյուղական ավան Էստոնիայի Տարտումաա նահանգի Պուհյա շրջանում
Պուհյա - շրջան Էստոնիայի Տարտումաա նահանգում
Նյուարկ

Նյուարկ (անգլերեն՝ Newark), քաղաք ԱՄՆ-ի Նյու Ջերսի նահանգի Էսեքս շրջան (Նյու Ջերսի)-ի հյուսիսում։ Այն Նյու Ջերսի նահանգի ամենամեծ քաղաքն է։ Տարածքը կազմում է 67,61 կմ2, իսկ բնակչությունը՝ 277,140 մարդ (2010 թ.-ի տվյալներով)։


== Ծանոթագրություններ ==


== Հղումներ ==
http://www.ci.newark.nj.us Նյուարկ. պաշտոնական կայք
Newark Downtown District
Downtown Newark Guide Archived 2011-08-05 at the Wayback Machine. by The Star-Ledger
Newark, New Jersey, at City-Data
Newark Community Profile and Resource Links, NJ HomeTownLocator
U.S. Census Bureau - State & County QuickFacts for Newark Archived 2005-03-13 at the Wayback Machine.
U.S. Census Bureau - Community Facts for Newark Archived 2015-01-18 at the Library of Congress (enter city and state name)
Newark Archives Project
Շինգար (Մոնզայի վտակ)

Շինգար (ռուս.՝ Шингарь), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոնզա գետի աջ ափում՝ 41 կմ հեռավորության վրա։ Գետի երկարությունը 49 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000012076
Հիդրոլոգիական ուսումնասիրությունների կոդը - 110001207
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամու-Սայիտ

Ամու-Սայիտ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վակե (Դմանիսի շրջան)

Վակե (վրաց.՝ ვაკე), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1220 մետր բարձրության վրա։ Շրջկենտրոն Դմանիսից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 239 մարդ։


== Ծանոթագրություններ ==
Լեռնային հեղեղ

Լեռնային հեղեղ (Անխախտ բարեկամություն), 1939 թվականին «Երևան» կինոստուդիայում նկարահանված հայկական ֆիլմ։


== Սյուժե ==
Ֆիլմը պատմում է ծպտյալ «ներքին թշնամիների» դեմ հայ և ադրբեջանցի գյուղացիների պայքարի մասին։


== Դերերում ==
Օհան ամի – Վաղարշ Վաղարշյան
Ռուստամ – Հովհաննես Ավագյան
Սիրակյան – Թաթիկ Սարյան
Արմո – Գևորգ Աշուղյան
Նարինե – Ամալյա Արազյան
Հասան – Խաչատուր Աբրահամյան
Գյուլնարա – Լ. Շահպարոնյան
Ջահանգիր – Հովհաննես Ստեփանյան


== Նկարահանող խումբ ==
Սցենարի հեղինակ՝ Ս.Եվլախով, Պ.Բարխուդարյան, Հենրիկ Հովհաննիսյան, (լիբրետտո` Ա. Շալաջյան, Միքայել Գարագաշ)
Բեմադրող ռեժիսոր՝ Պատվական Բարխուդարյան
Բեմադրող օպերատոր՝ Սարգիս Գևորգյան
Բեմադրող նկարիչ՝ Սարգիս Սաֆարյան
Կոմպոզիտոր՝ Հարո Ստեփանյան
Հնչյունային օպերատոր՝ Ի. Գրիգորյան, Ի. Բերտրան
2-րդ ռեժիսոր՝ Է. Քարամյան
2-րդ օպերատոր՝ Ժ. Վարդանյան
Ռեժիսորի ասիստենտ՝ Վ. Բադալյան, Վ. Հայկազյան, Վ. Իսահակյան
Տնօրեն՝ Հ. Սինանյան


== Ծանոթագրություններ ==
Խաչաղբյուր (գետ, Գեղարքունիքի մարզ)

Անվան այլ կիրառումների համար տե՛ս՝ Խաչաղբյուր (այլ կիրառումներ)Խաչաղբյուր, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների հյուսիսային լանջերից և ձախից միախառնվում Ակնաջուր գետին։ Երկարությունը 16 կմ է։


== Ծանոթագրություններ ==
Դերավել

Դերավել, գյուղ Արևմտյան Հայաստանում, Բիթլիսի վիլայեթի Շիրվանի գավառակում։
Եղել է հայաբնակ գյուղ։


== Պատմություն ==
Բնակչությունը թուրքերի ձեռքով բռնությամբ տեղահանվել են 1915 թվականի Մեծ եղեռնի ժամանակ։ Գյուղը հիմնահատակ ավերվել է։


== Բնակչություն ==
1909 թվականին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սիրո խելահեղություն

«Սիրո խելահեղություն» (իսպ.՝ Juana la Loca — «Խուանա Խելահեղ»), 2001 թվականի իսպանական պատմական ֆիլմ, որ նկարահանել է ռեժիսոր Վիսենտե Արանդան։ Ֆիլմը ներկայացվել է «Գոյա» մրցանակի տասներկու անվանակարգերում և արժանացել երեք մրցանակի, այդ թվում՝ մրցանակ կնոջ լավագույն դերակատարման համար։ Ֆիլմը ցուցադրվել է Սան Սեբաստիանի կինոփառատոնում, որտեղ Պիլար Լոպես դե Այալան ստացել է «Արծաթե խեցի» մրցանակ։


== Սյուժե ==
1496 թվականին Խուանան՝ Ֆերդինանդ II Արագոնացու և Իզաբելլա I Կաստիլիացու երրորդ դուստրը, Լարեդո նավահանգստում նավ է նստում և հեռանում Իսպանիայից։ Նա մեկնում է Ֆլանդրիա, որպեսզի ամուսնանա ավստրիայի էրցհերցոգ Ֆիլիպի հետ, որին երբեք չի տեսել։ Ամուսնությունը կնքվում է քաղաքական դրդապատճառներով, և նրա մայրը՝ թագուհի Իզաբելլան, նրան հաջողություն է մաղթում։
Ֆլանդրիայում անփորձ Խուանային դուր է գալիս իր փեսացուն։ Վերջինս նույնպես համակրում է հարսնացուին,  և նա անհապաղ հրամայում է կնքել ամուսնությունը։ Սկզբում նրանց միությունը հաջող էր։ Որոշ ժամանակ անց Խուանան դուստր է ունենում, ապա նաև որդի։ Նա խիստ կապվում է իր ամուսնու հետ, սակայն նրա անսահման կիրքը վանում է Ֆիլիպին։ Վերջինս մխիթարություն է գտնում որսորդության մեջ, ապա սկսում է նաև դավաճանել Խուանային։ Մոր մահվանից հետո Խուանան անսպասելիորեն դառնում է Կաստիլիայի գլխավոր գահաժառանգը։


== Դերերում ==
Պիլար Լոպես դե Այալա – Խուանա I Խելահեղ
Դանիելե Լիոտտի – Ֆիլիպ I Գեղեցիկ
Ռոսանա Պաստոր – Էլվիրա
Մանուելա Արկուրի – Այշա/Բեատրիս
Ջուլիանո Ջեմմա – Սենյոր դե Վեյրե
Ռոբերտո Ալվարես
Էլոյ Ասորին – Ալվարո դե Էստունիգա
Գիլյերմո Տոլեդո
Սուսի Սանչես – Իզաբելլա I
Չեմա դե Միգել
Անդրես Լիմա


== Արձագանքներ ==
Ֆիլմն արժանացել է քննադատների խառը արձագանքներին։ Metacritic կայքում այն ունի 100-ից 55 միավոր 19 քննադատների արձագանքների հիման վրա, ինչը համապատասխանում է «խառը կամ միջին արձագանքներ» կարգավիճակին։ Rotten Tomatoes կայքում ֆիլմն ունի 47 % վարկանիշ 49 գրախոսականների հիման վրա, որոնց միջին միավորը 10-ից 5,3 միավոր է։


== Ծանոթագրություններ ==